Buxoroda 5 nafar tuman hokimiga «hayfsan» berildi, 2 nafar hokim jarimaga tortildi, yana biri qattiq ogohlantirildi

Buxoro viloyati hokimining farmoyishiga binoan, 5 ta tuman hokimiga «hayfsan» berildi, 2 ta tuman hokimi esa ish haqining 20 foiz miqdorida jarima to‘laydigan bo‘ldi, yana bir hokim qattiq ogohlantirildi. Boshqa bir tuman hokimiga fuqarolarning murojaatlari bilan ishlashning holatini chuqur tahlil qilish topshirildi.
Farmoyishda ta’kidlanishicha, viloyat, tuman va shaharlar hokimliklarida «Jismoniy va yuridik shaxslarning murojaatlari to‘g‘risida"gi qonuni talablariga rioya etilmaslik holatlariga yo‘l qo‘yilganligi qayd etilgan.
Jumladan ma’lumotnomada:
Shuningdek, 17 sentabr kuni viloyat hokimining Buxoro shahrida o‘tkazgan sayyor qabulida tuman va shaharlar hokimlari, sektorlar rahbarlari tomonidan fuqarolar murojaatlariga e’tiborsizlik bilan qarayotganliklari yana bir bor o‘z tasdig‘ini topganligi aytiladi.
Fuqarolarning murojaatlari bilan ishlashga e’tiborsizlik bilan qaraganligi uchun Qorovulbozor tumani hokimi Akmal Ostonov, Vobkent tumani hokimi Farhod Umarov, Kogon tumani hokimi Muhiddin Esanov, Peshku tumani hokimi Vahob Qahhorov, Buxoro tumani hokimi Xayrullo Jo‘rayevlarga «hayfsan» intizomiy jazosi qo‘llanildi.
Jondor tumani hokimi San’atillo Hikmatov va Shofirkon tumani hokimi Shukrulla Hakimovga oylik ish haqining 20 foizi miqdorida jarima solindi.

Buxoro shahri hokimi Jamol Nosirov qattiq ogohlantirildi.
G‘ijduvon tumani hokimi Sherzod Ashurovga tumanda fuqarolarning murojaatlari bilan ishlashning holatini chuqur tahlil qilish va aniqlangan kamchiliklarni bartaraf etish choralarini ko‘rish topshirildi.